0120.xml
عمران،عرفان اور عبدالحسیم خان کے دو، دو گول
انچیون۔ 27ستمبر (اے پی پی) دفاعی چیمپئن پاکستان نے سترہویں ایشین گیمز مینز فیلڈ ہاکی ایونٹ میں عمان کو با آسانی 8-0 گول سے شکست دے دی۔ یہ گرین شرٹس کی ایونٹ میں مسلسل چوتھی کامیابی ہے، اس سے قبل پاکستان نے سری لنکا، چین اور بھارت کی ٹیموں کو شکست دی تھی۔ محمد عمران، محمد عرفان اور عبدالحسیم خان نے دو، دو گول سکور کر کے ٹیم کی فتح میں اہم کردار ادا کیا۔ انچیون، جنوبی کوریا میں جاری میگا گیمز میں ہفتہ کو کھیلے گئے گروپ بی کے آخری میچ میں دفاعی چیمپئن پاکستان کا مقابلہ عمان سے تھا، پاکستانی ٹیم نے غیر معمولی کھیل پیش کرتے ہوئے حریف عمان کو یک طرفہ مقابلے میں 8-0 گول سے زیر کر کے مسلسل چوتھی کامیابی سمیٹی۔ کھیل کے 15 ویں منٹ میں محمد عمران نے گول کر کے پاکستان کو عمان کے خلاف 1-0 گول کی برتری دلا دی، ایک منٹ بعد پاکستان کے محمد دلبر نے گول کر کے ٹیم کی برتری دوگنی کر دی، 20 ویں منٹ میں محمد عرفان نے گول کر کے سکور 3-0 گول کر دیا، تین منٹ بعد ہی عبدالحسیم خان نے گول کر کے سکور 4-0 گول کر دیا، پاکستان کے عمر بھٹہ نے 38 ویں منٹ میں پاکستان کی طرف سے گول کر کے ٹیم کی پوزیشن مستحکم کر دی، 43 ویں منٹ میں عمران نے دوسرا گول کر کے ٹیم کا سکور 6-0 گول کر دیا، عبدالحسیم خان نے 47 ویں منٹ میں گول کر کے مقابلہ 7-0 کر دیا اور اس کے بعد عمان کی شکست یقینی نظر آنے لگی، کھیل کے آخری لمحات میں عرفان نے گول کر کے سکور 8-0 گول کر دیا اور اس مارجن کے ساتھ فتح حاصل کی
APP
27.09.14
0120p.xml
ایشین گیمز ہاکی ، پاکستانی ٹیم کی فتوحات کا سلسلہ دراز لیگ میچ میں اومان کو آٹھ ،صفر سے روند ڈالا ،بھارت کی لاسٹ فور میں رسائی
انچیون(سپورٹس ڈیسک) ایشین گیمز کے مین ہاکی ایونٹ مین پاکستان نے اونام کو آٹھ صفر سے روند کر بارہ پوائنٹس کے ساتھ گروپ بی مین ٹاپ پوزیشن برقرار رکھی۔فاتح ٹیم کیلئے محمد عمران ،محمد عرفان اور حسیم خان نے دو ،دو جبکہ محمددلبر اور عمر بھٹہ نے ایک ایک گول کیا ۔واضح رہے کہ پاکستانی تیم پہلے ہی سیمی فائنل کیلئے کوالیفائی کر چکی ہے جہاں اسے منگل کو ملائشیا کا چیلنج درپیش ہو گا ۔اسی گروپ کے ایک اور میچ میں بھارت نے رکھوناتھ اور بریند لارا کڑاکے گولز کی بدولت چین کو دو صفر سے زیر کر کے لاسٹ فور میں جگہ بنا لی جہاں اس کا مقابلہ جنوبی کوریا سے ہو گا ۔
daily_dunya
28.09.14